**Crna Gora**

Opština Žabljak

**Komisija za raspodjelu sredstava za podršku ženskom preduzetništvu**

Broj:01-019/24-5002

Žabljak,25.11.2024. godine

Na osnovu člana 4 Odluke o kriterijumima, načinu i postupku raspodjele sredstava za podršku ženskom preduzetništvu u opštini Žabljak br. 01-018/24-4827 od 08.11.2024. godine i shodno Zaključku sa sjednice Privrednog saveta održane dana 22.11.2024.godine o definisanju prioritetnih oblasti za realizaciju biznis planova u 2024. godinu, Komisija za raspodjelu sredstava za podršku ženskom preduzetništvu u opštini Žabljak, **r a s p i s u j e**

**JAVNI KONKURS**

**ZA RASPODJELU SREDSTAVA ZA PODRŠKU ŽENSKOM PREDUZETNIŠTVU**

**U OPŠTINI ŽABLJAK** **ZA 2024. GODINU**

**I – USLOVI ZA RASPODJELU SREDSTAVA**

Predmet Konkursa je raspodjela sredstava za žensko preduzetništvo, iz tekućeg Budžeta Opštine Žabljak za 2024. godinu, a na osnovu Odluke o kriterijumima, načinu i postupku raspodjele sredstava za podršku ženskom preduzetništvu u opštini Žabljak br. 01-018/24-4827 od 08.11.2024. godine.

Sredstva se dodjeljuju za biznis/poslovne ideje ženama preduzetnicama i privrednim društvima u kojima su žene nosioci biznisa – osnivač ili jedan od osnivača i izvršni direktor društva.

Sredstva za podsticanje osnivanja i razvoj poslovanja dodjeljuju se društvima/preduzetnicama sa prebivalištem osnivača ili jednog od osnivača i izvršnog direktora najmanje 1 godinu od dana raspisivanja javnog konkursa, odnosno sa sjedištem na teritoriji opštine Žabljak.

Pravo da učestvuju na Konkursu za raspodjelu sredstava za podršku ženskom

preduzetništvu imaju žene preduzetnice koje ispunjavaju sledeće uslove:

U zapečaćenoj koverti, **preduzetnice koje započinju biznis** prilažu:

* prijavu na konkurs za projekat za podsticaj ženskog preduzetništva (Obrazac 1);
* izrađen biznis plan (Obrazac 2);
* ovjerenu kopiju lične karte;
* potvrdu o neosuđivanosti za krivična djela protiv privrede i krivična djela protiv imovine (Ministarstvo pravde)
* pismo preporuka ili namjera;
* potvrdu o prebivalištu, u skladu sa članom 3 stav 2 odluke i
* rješenje o upisu krajnjeg korisnika u CRPS.

U zapečaćenoj koverti, **preduzetnice** **koji planiraju razvoj poslovanja** prilažu:

* prijavu na konkurs za projekat za podsticaj ženskog preduzetništva (Obrazac 1);
* izrađen biznis plan (Obrazac 2);
* ovjerenu kopiju lične karte;
* potvrdu o neosuđivanosti za krivična djela protiv privrede i krivična djela protiv imovine;
* potvrdu o prebivalištu, u skladu sa članom 3 stav 2 odluke;
* pismo preporuka ili namjera;
* rješenje o upisu krajnjeg korisnika u CRPS;
* Rješenje o registraciji za PDV ako je krajnji korisnik obveznik PDV-a;
* Važeći statut društva;
* Original ili ovjerena kopija obrasca ovjerenih potpisa lica ovlašćenih za zastupanje (OP) i važeći karton deponovanih potpisa;
* Potvrdu Uprave prihoda i carina o urednom izmirivanju poreza i doprinosa ne stariju od 30 dana;
* Komplet obrazaca za godišnje račune (Bilans stanja, Bilans uspjeha, Bruto bilans (Zaključni list), Analitiku kupaca i dobavljača za prethodnu godinu, izuzev kod biznisa koji nijesu u obavezi da sastavljaju finansijske izvještaje;
* Odgovarajući obrazac za poslednji mjesec uplate poreza i doprinosa za zaposlene ovjeren od Uprave prihoda i carina, kao dokaz broja zaposlenih.

**Napomena**: Navedena dokumentacija treba da bude potpisana i pečatirana u formi orginala ili ovjerene kopije.

**Napomena 1:** Pismo preporuke ili namjere, može sadržati dodatno obrazloženje biznis plana, što je predviđeno za dodatno bodovanje, shodno Odluci o kriterijumima, načinu i postupku raspodjele sredstava za podršku ženskom preduzetništvu u opštini Žabljak.

**II – KRITERIJUMI ZA RASPODJELU**

Jedno društvo/preduzetnica može konkurisati sa najviše jednim biznis planom.

Odlukom o budžetu Opštine Žabljak za 2024.godine, sredstva za podršku ženskom preduzetništvu, planirana su u iznosu od 15.000,00 €.

Maksimalan iznos dodijeljenih sredstava za izabrani biznis plan ne može iznositi više od 20% od ukupnog iznosa predviđenog Budžetom Opštine Žabljak za podršku ženskom preduzetništvu, što iznosi do 3,000.00 €.

Saglasno Zaključku o definisanju prioritetnih oblasti za realizaciju biznis planova u 2024. godini, prioritetne oblasti u kojima će se pružiti finansijska podrška za realizaciju biznis planova za žensko preduzetništvo, za 2024. godinu su:

-razvoj turizma i zanatstva

- afirmacija i valorizacija kulturnog potencijala, tradicije i kulturne posebnosti opstine (kroz ovu oblast se podržava i razvoj domaće radinosti)

- razvoj trgovine

**Napomena 2:** Biznis plan vezan za prioritetnu oblast, imaće bodovnu prednost u odnosu na biznis planove vezane za ostale oblasti iz člana 11 Odluke o kriterijumima, načinu i postupku raspodjele sredstava za podršku ženskom preduzetništvu u opštini Žabljak, shodno ovoj Odluci i Listi za ocjenjivanje koja je sastavni dio Odluke.

Shodno članu 19 Odluke o kriterijumima, načinu i postupku raspodjele sredstava za podršku ženskom preduzetništvu u opštini Žabljak, dodjela sredstava za biznis plan vrši se na osnovu sledećih kriterijuma:

Pozitivni kriterijumi su: (kriterijumi usaglašeni sa stavkama iz Bodovne liste)

1. Vezanost biznis plana za oblasti navedene u članu 11 ove odluke;
2. Prednost imaju početnice, za započinjanje posla – START UP;
3. Prednost imaju društva/preduzetnice čiji biznis plan uključuje zapošljavanje lica sa teritorije Opštine Žabljak;
4. Biznis plan nudi sve podatke koji su neophodni za početak, vođenje biznisa i njegovo uspješno poslovanje u budućnosti;
5. Biznis plan nudi predloge za finansiranja poslovne ideje iz sopstvenih i/ili drugih izvora finansiranja;
6. Inovativni aspekt biznis plana;
7. Povezanost biznis plana sa prethodnim aktivnostima društva/preduzetnice;
8. Podaci o društvu/preduzetnici, zapošljava veći broj lica, ima razvijene kapacitete i ostvarene rezultate;
9. Obrazloženje biznis plana.

Eliminatorni kriterijumi su:

1. Nedostatak formalnih uslova za kandidovanje biznis plana (nepotpuna ili netačna dokumentacija);
2. Neadekvatan biznis plan (ne korespondira sa predloženim sadržajem čl.16 Odluke).

Dio člana 16 Odluke koji se odnosi na društvo/preduzetnika:

Prijava na konkurs se podnosi na propisanim obrascima.

**Obrazac 1** popunjava društvo/preduzetnik i sadrži sledeće podatke:

* Ime i prezime, JMBG, adresa prebivališta ( kao i PIB i PDV broj za registrovane);
* Podatke o registraciji;
* Oblast u kojoj djeluje;
* Sjedište;
* Rubriku – ostalo u kojoj se upisuju dodatne informacije o biznis planu, koje su od uticaja za odlučivanje Komisije, a nisu sadržane u ostalim rubrikama obrasca (ko, što, kako, kada, gdje ) i
* Naznaku da za tačnost datih podataka odgovara preduzetnica odnosno ovlašćeno lice u društvu.

**Obrazac 2** je model za izradu biznis plana i sadrži:

1. Osnovne podatke:

* Rezime,
* Misija i cilj projekta,
* Podaci o društvu i
* Analiza dosadašnjeg poslovanja.

1. Analiza tržišta:

* Prodajno tržište,
* Nabavno tržište,
* Analiza konkurencije,

1. Proizvod, proizvodni program;
2. Zaposlenost i kvalifikaciona struktura;
3. Lokacija;
4. Predračun investicionih ulaganja;
5. Izvori finansiranja;
6. Rashodi poslovanja;

* Investicioni troškovi (amortizacija, investiciono održavanje, kamate, osiguranje) i
* Tekući troškovi (materijalni troškovi, obračun bruto zarada, ostali nematerijalni troškovi);

1. Zaključak i prateća dokumentacija.

**III – PRIJAVLJIVANJE NA KONKURS**

Prijava na Konkurs za biznis plan se podnosi na propisanim obrascima Komisiji i predaje neposredno na pisarnicu Službe predsjednika Opštine Žabljak ili putem pošte na adresu: Opština Žabljak – ul. Vuka Karadžića br. 2, sa naznakom: „Za KONKURS za raspodjelu sredstava za podršku ženskom preduzetništvu u opštini Žabljak za 2024. godinu – NE OTVARATI PRIJE SJEDNICE KOMISIJE“.

Prijavni obrazac (Obrazac 1) i Model za izradu biznis plana (Obrazac 2) se mogu preuzeti na web sajtu Opštine ([www.zabljak.me](http://www.zabljak.me)).

Za sve dodatne informacije možete kontaktirati predsjednicu Komisije na broj telefona 067-3399-016.

Komisija je dužna da donese Odluku o raspodjeli sredstava za podršku ženskom preduzetništvu u biznisu, u roku od 20 dana od dana zatvaranja konkursa.

**Napomena 3**: Obrazac je potrebno precizno popuniti, odnosno ispuniti sve tražene podatke.

**IV – ROK ZA PODNOŠENJE DOKUMENATA**

Prijava na konkurs za biznis plan se podnosi u roku od 10 dana od dana njegovog objavljivanja, od 26.11.2024 do 06.12.2024. godine. Za sve vreme otvorenog Javnog poziva, zainteresovane preduzetnice dodatne informacije mogu dobiti u Biznis info-centru.

Neblagovremene prijave i dokumentacija koja nije podnešena na način propisan javnim konkursom neće se prihvatiti kao validna i prijava se neće uzeti u razmatranje.

Konkurs je objavljen u sredstvima javnog informisanja, dnevni list Pobjeda, na oglasnoj tabli Opštine i na web sajtu: [www.zabljak.me](http://www.zabljak.me).

Predsjednica Komisije,

Jasminka Jagličić s.r.